Gordon Coates

Joseph Gordon Coates (Hukatere, 1878ko otsailaren 3a - Wellington, 1943ko maiatzaren 27a) zeelandaberritar politikaria izan zen. Zeelanda Berriko lehen ministroa izan zen 1925etik 1928ra.

Etxalde batean hazi zen eta haren kargu egin zen 1911n parlamentuan sartu zen arte. Lehen Mundu Gerran borrokatu ondoren, Justizia ministro izan zen William Massey buru zuen Erreformaren Alderdiaren gobernuan. 1925ean lehen ministro bihurtu zen Massey hil ondoren. 1928an hauteskundeak galdu zituen, baina 1931n gobernura itzuli zen George Forbesen gobernuan ministro gisa. Peter Fraserren gerrako gobernuko kide ere izan zen 1940tik 1943an hil zen arte.

Kategoria:Lehen Mundu Gerrako militarrak
Kategoria:Zeelanda Berriko lehen ministroak